ختیځ زون نن پنجشنبه د شوال د میاشتې پر ۲۳مه د افغانی سرې میاشتې له لوری د ختیځ زون په کچه په ننګرهار ولایت کې د ننګرهار، لغمان، کونړ او نورستان ولایتونو د ښوونیزو مرکزونو له ۱۳ تنو زده کوونکو څخه د سیرت النبی صلی الله علیه وسلم په برخه کې د سیالۍ په موخه آزموینه واخیستل شوه. د یادې آزموینې په پای کې د آزموینې د لومړی مقام ګټونکی او ګډونوال د مختلفو ډالیو په ورکړې سره وستایل شول. مرکزی ریاست د افغانی سرې میاشتې ټولنې مرستیال ښاغلی الحاج مـ.ـ.ـلا نورالـ.ـ.ـدین تـ.ـ.ـرابی ته د چین سفارت مرستیال باو زوهای د یاد هېواد په استازولۍ د وروستیو سېلاب ځپلو د لاسنیوی په موخه د سل زره امریکایی ډالرو نغدی مرسته وسپارله. د یادې مرستې د سپارلو پر مهال د افغانی سرې میاشتې مرستیال ښاغلی تـ.ـ.ـرابی وویل: وروستیو سېلابونو په ټول هېواد کې خلکو ته په لوړه کچه مالی او ځانی زیانونه اړولی او په هلمند، ارزګان او کندهار ولایتونو کې یې ٢٣ جریبه کرنیزه ځمکه ویجاړه کړې او په داسې حالت کې زیانمن شوی وګړی، بېړنیو مرستو ته اړتیا لری او د چین هېواد یې مننه وکړه چې په ستونزمنو حالاتو کې د هېوادوالو لاسنیوی کوی. مرستیال سفیر په خپلو خبرو کې وویل: چین هېواد هوډ لری تر څو په هره برخه کې د افغانانو لاسنیوی وکړی او هیله یې وښوده چې راتلونکې کې به هم د سوری زړه ناروغانو د درملنې په برخه کې مرستې ترسره کړی. نورستان د افغانی سرې میاشتې له لوری نن پنجشنبه د شوال د میاشتې پر ۲۳مه د نورستان ولایت د کامدیش ولسوالۍ د کوټیا په دره کې د وروستیو سختو ورښتونو له امله له ۲۷ زیانمنو شویو کورنیو سره د ۷ قلمه خوراکی او غیر خوراکی توکو مرسته ترسره شوه، چې کمپلې، ترپالونه، خېمې، د پخلنځی توکی، صابونونه، شین چای او د اوبو بوشکې په کې شاملې وې. کابل نن پنجشنبه د شوال د میاشتې پر ۲۳مه د افغانی سرې میاشتې له لوری د کابل ولایت په قره باغ ولسوالۍ کې د سختو ورښتونو له امله له ۵ زیانمنو شویو کورنیو سره د ۶ قلمه غیر خوراکی توکو مرسته ترسره شوه، چې کمپلې، ترپالونه، خېمې، د اوبو بوشکې، د روغتیا ساتنې بستې او د ښځینه او نارینه وو مختلف النوعه بستې په کې شاملې وې. ==================================== امروز پنجشنبه ۲۳ شوال، از سوی هلال احمر افغانی ۶ قلم مواد غیرغذایی، برای ۵ خانواده آسیب دیده در ولسوالی قره باغ ولایت کابل توزیع شد، که شامل کمپل، ترپال، خیمه، بوشکه آب، بسته های حفظ الصحه و بسته های مختلف النوع البسه زنانه و مردانه بود.